1. ปัจจัยความเสี่ยง

ปัจจัยความเสี่ยงที่มีผลกระทบต่อการดำเนินงานของบริษัท
โดยปัจจัยความเสี่ยงของบริษัทสามารถจำแนกได้ ดังนี้

1.1 ความเสี่ยงเกี่ยวกับการดำเนินธุรกิจ

ความเสี่ยงด้านระยะเวลาในการพัฒนาโครงการจนแล้วเสร็จ
ในการพัฒนาโครงการคอนโดมิเนียมประเภทอาคารสูงที่ต้องใช้ระยะเวลาในการก่อสร้างอย่างน้อย
2 – 3 ปี ขึ้นอยู่กับจำนวนชั้นและขนาดของโครงการ ซึ่งต่างจากการก่อสร้างโครงการแนวราบ
ที่ใช้เวลาประมาณ 6 เดือน - 1 ปี ซึ่งสั้นกว่า
ดังจะเห็นได้ว่าจากการพัฒนาโครงการของบริษัทในอดีตและปัจจุบันนั้น
รายได้หลักของบริษัทส่วนใหญ่มาจากการขายอสังหาริมทรัพย์
โดยเฉพาะคอนโดมิเนียมรายได้จากการขายในปัจจุบันนั้นมาจากโครงการเซ็นต์หลุยส์
แกรนด์เทอเรส และโครงการบ้านรวิภา สุขุมวิท (ทาวน์เฮ้าส์) บริเวณซอยอุดมสุข
เป็นโครงการแนวราบ ซึ่งการรับรู้รายได้ของโครงการเหล่านี้
บริษัทจะรับรู้รายได้ตามอัตราร้อยละของงานที่ทำเสร็จ
โดยปัจจุบันบริษัทสามารถทยอยรับรู้รายได้จากโครงการต่างๆ
เหล่านี้ได้แล้วเนื่องจากการก่อสร้างแล้วเสร็จเรียบร้อยแล้ว
และเมื่อโครงการเหล่านี้รับรู้รายได้ครบถ้วนแล้ว
อาจจะทำให้บริษัทได้รับผลกระทบจากความไม่ต่อเนื่องของรายได้
จากการไม่มีโครงการที่พัฒนาเพื่อขายอย่างต่อเนื่อง

อย่างไรก็ตาม
ถึงแม้ว่าในการพัฒนาโครงการคอนโดมิเนียมแต่ละโครงการจะใช้ระยะเวลาในการก่อสร้างนาน
แต่หากพิจารณางบการเงินในภาพรวมของแต่ละปีบริษัทสามารถทยอยรับรู้รายได้ของแต่ละโครงการทุกปี
นอกจากนี้บริษัทได้เริ่มพัฒนาโครงการเพิ่มเติม เพื่อสร้างความต่อเนื่องของรายได้ในแต่ละปีด้วย
เช่น โครงการแมริออท เอ็คเซ็คคิวทีฟ อพาร์ทเม้นท์ - สาทร วิสต้า กรุงเทพฯ (สาทร เทอเรส)
ซึ่งเปลี่ยนรูปแบบจากคอนโดมิเนียมเป็นเซอร์วิส อพาร์ทเม้นท์
โดยสามารถสร้างรายได้ให้บริษัทได้ในปี 2552
และในอนาคตบริษัทจะเพิ่มโครงการประเภทให้เช่าให้มากขึ้น โดยจากเดิมบริษัท
มีรายได้จากการขายร้อยละ 90 และรายได้อื่นร้อยละ 10 โดยในอนาคต
บริษัทตั้งเป้าหมายว่าจะมีรายได้จากการขายร้อยละ 70 และรายได้จากการให้เช่าร้อยละ 30
เพื่อลดความเสี่ยงจากความไม่ต่อเนื่องของรายได้
และสร้างความมั่นคงให้แก่บริษัทและผู้ถือหุ้นในอนาคต

ความเสี่ยงจากความไม่ต่อเนื่องของรายได้ ในปี 2551 บริษัทได้ขายห้องชุดโครงการเซ็นต์หลุยส์ แกรนด์เทอเรส ครบทั้งโครงการและได้โอนกรรมสิทธิ์พร้อมส่งมอบครบทั้งหมดในปี 2552 อีกทั้งโครงการบ้านรวิภา สุขุมวิท ก็ขายพร้อมโอนกรรมสิทธิ์เกือบครบแล้ว ซึ่งจะทำให้บริษัทขาดช่วงการรับรู้รายได้จากโครงการที่กำลังพัฒนาเพื่อขายสำหรับการรับรู้รายได้ในอนาคต เนื่องจากแผนการชะลอการพัฒนาโครงการทั้ง 2 โครงการ เพื่อรอดูทิศทางสถานการณ์ทางเศรษฐกิจและความมั่นใจของลูกค้าสักระยะหนึ่งก่อนนั้น จากข้อมูลดังกล่าวข้างต้นจะส่งผลกระทบต่อการการรับรู้รายได้จากการขายของบริษัทจะไม่ต่อเนื่องระยะหนึ่งจนกว่าบริษัทจะเริ่มพัฒนาโครงการที่ชะลออยู่ หรือการพัฒนาโครงการใหม่ 

อย่างไรก็ตาม ในปี 2552 โครงการแมริออท เอ็คเซ็คคิวทีฟ อพาร์ทเม้นท์ - สาทร วิสต้า กรุงเทพฯ ซึ่งจะแล้วเสร็จและเริ่มดำเนินการได้ในเดือนมีนาคมของปี 2552 นั้น ได้เริ่มรับรู้รายได้จากการเช่าแล้ว และจะสามารถรับรู้รายได้อย่างต่อเนื่องทุกปี ซึ่งจะเป็นรายได้เสริมสำหรับบริษัท ในกรณีที่รายได้จากการขายขาดช่วงไป และสำหรับแผนการชะลอโครงการของบริษัทนั้น บริษัทคาดว่าโครงการจะสามารถพัฒนาต่อได้ โดยขอพิจารณาสถานการณ์ทางเศรษฐกิจภายในประเทศก่อนว่าจะเป็นไปในทิศทางใด 

ความเสี่ยงจากความผันผวนของราคาวัสดุก่อสร้าง
จากภาวะสถานการณ์ราคาน้ำมันดิบในตลาดโลกยังคงมีความผันผวนตั้งแต่ปี 2548 จนถึงปัจจุบันนั้น
ซึ่งส่งผลกระทบต่ออัตราเงินเฟ้อ ทำให้ต้นทุนการผลิตสินค้าต่างๆ เพิ่มสูงขึ้น
รวมทั้งต้นทุนวัสดุก่อสร้างซึ่งเป็นต้นทุนหลักในการพัฒนาอสังหาริมทรัพย์
ซึ่งส่งผลให้ต้นทุนโครงการสูงขึ้นอย่างมาก
ซึ่งอาจจะกระทบต่อความสามารถในการทำกำไรของบริษัทในอนาคต

อย่างไรก็ตามจากการที่บริษัทได้มีการทำสัญญาจ้างผู้รับเหมาโครงการล่วงหน้าทั้งค่าแรงและค่าวัสดุ โดยบริษัทผู้รับเหมาก่อสร้างจะเป็นผู้รับผิดชอบในการจัดซื้อวัสดุก่อสร้างหลักเช่น อิฐ หิน ปูน ทราย และเหล็กเป็นต้น ดังนั้นหากวัสดุก่อสร้างหลักเหล่านั้นมีการเปลี่ยนแปลงของราคาในระหว่างที่ทำการก่อสร้างโครงการ จะมีผลกระทบต่อบริษัทไม่มากนัก เนื่องจากผู้รับเหมาก่อสร้างจะเป็นผู้รับความเสี่ยงดังกล่าว 

นอกจากในส่วนของวัสดุก่อสร้างหลักดังกล่าวซึ่งจัดซื้อโดยผู้รับเหมาก่อสร้างแล้ว วัสดุก่อสร้างบางประเภทที่สามารถนับจำนวนได้แน่นอนและมีราคาต่อหน่วยค่อนข้างสูง หรือวัสดุก่อสร้างที่มีความผันผวนของราคาในบางช่วงเวลา เช่น ลิฟท์ สุขภัณฑ์ เครื่องกำเนิดไฟฟ้า เป็นต้น บริษัทจะเป็นผู้จัดหาเองเพื่อเป็นการควบคุมคุณภาพและมาตรฐานให้เป็นไปตามที่กำหนด โดยสั่งซื้อตามจำนวนที่ใช้จริงเพื่อลดปัญหาการเก็บสินค้าคงคลังเกินความจำเป็น โดยสินค้าบางอย่างอาจมีการทำสัญญาซื้อขายล่วงหน้าเพื่อลดความเสี่ยงจากความผันผวนของราคา โดยบริษัทต้องมีการติดตามสถานการณ์ทางเศรษฐกิจ การเงิน การเมือง ในขณะนั้นประกอบการพิจารณาเรื่องดังกล่าวประกอบด้วย

1.2 ความเสี่ยงด้านการเงิน

 ความเสี่ยงทางด้านโครงสร้างทางการเงิน ในปัจจุบันบริษัทประกอบธุรกิจหลักเพียงอย่างเดียวคือธุรกิจขายอสังหาริมทรัพย์ ซึ่งการรับรู้รายได้ของบริษัทนั้นเป็นการรับรู้รายได้ตามวิธีอัตราร้อยละของ งานที่ทำเสร็จ ซึ่งอาจจะทำให้ขาดความต่อเนื่องจากวิธีการรับรู้รายได้และจากโครงการที่บริษัทกำลังพัฒนาที่มีไม่มากนักโดยเฉพาะอย่างยิ่งจากภาวะทางเศรษฐกิจที่ชะลอตัวอย่างมาก ในปี 2551 ถึง ปัจจุบัน และในปี 2552 บริษัทได้ขยายธุรกิจให้เช่าเพิ่มขึ้น ได้แก่ อาคารที่พักอาศัยให้เช่าซึ่งเป็นธุรกิจที่ใช้เงินลงทุนสูง แต่ การเก็บเกี่ยวผลประโยชน์จากโครงการนั้นต้องใช้ระยะเวลายาวจึงจะคุ้มทุน แต่ก็จะมีรายได้อย่างต่อเนื่องสม่ำเสมอถึงแม้จะอยู่ในช่วงภาวะเศรษฐกิจถดถอย ซึ่งการลงทุนในธุรกิจให้เช่านั้นทำให้บริษัทมีอัตราหนี้สิน ต่อทุนสูงและมีภาระดอกเบี้ยจ่ายยาวนานกว่าธุรกิจขาย เนื่องจากต้องใช้เวลาในการทยอยชำระคืนเงินกู้ 

 อย่างไรก็ตามหากพิจารณางบการเงินในภาพรวมของบริษัทในแต่ละปีที่ผ่านมา บริษัทยังคงสามารถทยอยการรับรู้รายได้อย่างต่อเนื่อง จากโครงการอสังหาริมทรัพย์เพื่อขายและในปี 2552 ก็จะมีโครงการอสังหาริมทรัพย์เพื่อเช่า ซึ่งจะเป็นโครงการที่จะสร้างรายได้ให้บริษัทได้อย่างต่อเนื่องและสม่ำเสมอในอนาคต โดยในปี 2552 บริษัทจะสามารถเริ่มรับรู้รายได้จากการให้เช่าโครงการแรกของบริษัท จากโครงการแมริออท เอ็คเซ็คคิวทีฟ อพาร์ทเม้นท์ - สาทร วิสต้า กรุงเทพฯ ซึ่งแล้วเสร็จและเริ่มดำเนินการแล้วตั้งแต่เดือนมีนาคม 2552

ความเสี่ยงเรื่องสัดส่วนการถือหุ้นของผู้ถือหุ้น (Control Dilution)
จากมติที่ประชุมสามัญผู้ถือหุ้นประจำปี 2547 เมื่อวันที่ 15 กันยายน 2547
ได้อนุมัติการจำหน่ายใบสำคัญแสดงสิทธิให้กรรมการและพนักงานของบริษัทจำนวน 10,000,000
หน่วย โดยไม่คิดมูลค่า (-0- บาท) คิดเป็นร้อยละ 4.44
ของจำนวนหุ้นที่จำหน่ายได้แล้วหลังการเสนอขายหุ้นต่อประชาชนในครั้งนี้
มีอัตราการใช้สิทธิใบสำคัญแสดงสิทธิ 1 หน่วยต่อหุ้นสามัญ 1 หุ้น ราคาใช้สิทธิเท่ากับร้อยละ 85
ของราคาเสนอขายหุ้นสามัญให้แก่ประชาชนทั่วไปครั้งแรก (IPO Price) มีอายุ 5 ปี
นับแต่วันที่ออกใบสำคัญแสดงสิทธิ
โดยผู้ถือใบสำคัญแสดงสิทธิสามารถใช้สิทธิตามใบสำคัญแสดงสิทธิได้เป็นจำนวนไม่เกินร้อยละ 25
ของจำนวนใบสำคัญแสดงสิทธิทั้งหมดที่จัดสรรให้แก่ผู้ถือใบสำคัญแสดงสิทธิแต่ละราย ทุกๆ ระยะเวลา
3 เดือนภายหลังครบกำหนด 15 เดือน นับแต่วันที่ออกใบสำคัญแสดงสิทธิให้แก่กรรมการและพนักงาน
ทั้งนี้
หากกรรมการและพนักงานของบริษัทที่ได้รับการจัดสรรใบสำคัญแสดงสิทธิใช้สิทธิตามใบสำคัญแสดงสิทธิทั้งจำนวน
จะส่งผลกระทบต่อสิทธิในการออกเสียงและสัดส่วนการถือหุ้นของผู้ถือหุ้น (Control Dilution)
ภายหลังการเสนอขายหุ้นต่อประชาชนทั่วไปในครั้งนี้
โดยจำนวนใบสำคัญแสดงสิทธิที่ออกคิดเป็นร้อยละ 13.33
ของจำนวนหุ้นที่เสนอขายแก่ประชาชนทั่วไปในครั้งนี้ และคิดเป็นร้อยละ 4.44
ของจำนวนหุ้นที่จำหน่ายได้แล้วหลังการเสนอขายหุ้นต่อประชาชน โดยเริ่มใช้สิทธิได้ตั้งแต่วันที่ 30
เมษายน 2550 และจะครบกำหนดในวันที่ 25 ตุลาคม 2552 อัตราการใช้ใบสำคัญแสดงสิทธิ คือ
ใบสำคัญแสดงสิทธิ 1 หน่วย แปลงเป็นหุ้นสามัญได้จำนวน 1 หุ้น

 อย่างไรก็ตาม ใบสำคัญแสดงสิทธิดังกล่าวมีกำหนดเงื่อนไขว่าสามารถใช้สิทธิครั้งแรกได้ในวันทำการสุดท้ายของเดือนที่ 18 นับแต่วันที่ออกใบสำคัญแสดงสิทธิ ซึ่งจะช่วยป้องกันการมีหุ้นเพิ่มขึ้นในช่วงแรกที่หุ้นของบริษัทเข้าทำการซื้อขายในตลาดหลักทรัพย์ฯ นอกจากนี้การใช้สิทธิแปลงสภาพดังกล่าวจะส่งผลให้บริษัทมีสภาพคล่องดีขึ้น โดยสามารถนำเงินที่ได้รับจากการใช้สิทธิมาใช้เป็นเงินทุนหมุนเวียนของบริษัท 

ณ วันที่ 31 ธันวาคม 2551 บริษัทมีจำนวนใบสำคัญแสดงสิทธิที่ยังไม่ใช้สิทธิ จำนวน 3.1 ล้านหน่วย ซึ่งจะครบกำหนดในเดือน ตุลาคม 2553 และหลังจากนี้ความเสี่ยงเรื่องสัดส่วนการถือหุ้นของบริษัทจะหมดไป

ความเสี่ยงจากการเปลี่ยนแปลงของอัตราดอกเบี้ย หลังจากภาวะเศรษฐกิจและการเงินของประเทศสหรัฐอเมริกาได้รับผลกระทบอย่างรุนแรงจากวิกฤติ sub prime ที่เกิดขึ้นมาตั้งแต่ปี 2550 นั้น ก็มีแนวโน้มว่าอัตราดอกเบี้ยจะมีแนวโน้มลดลงตั้งแต่ปลายปี 2551 จนถึงปี 2552 และคาดว่าจะยังอยู่ในระดับต่ำจนถึงกลางปี 2553 ในภาวะที่ดอกเบี้ยปรับสูงขึ้นก็จะทำให้ต้นทุนการเงินของผู้ประกอบการเพิ่มขึ้น รวมทั้งทำให้ภาระการชำระเงินกู้ลูกค้ารายย่อยเพื่อที่อยู่อาศัยเพิ่มขึ้น แต่หลังจากครึ่งปีหลังของปี 2553 คาดว่าแนวโน้มการปรับตัวสูงขึ้นของอัตราดอกเบี้ย ซึ่งจะกระทบโดยตรงต่อความสามารถในการซื้อและ ผ่อนชำระที่อยู่อาศัยตลอดจนต้นทุนของผู้ประกอบการที่จะเพิ่มสูงขึ้น 

ตารางและแผนภูมิแสดงแนวโน้มอัตราดอกเบี้ยเงินกู้ลูกค้าธุรกิจชั้นดี Minimum Loan Rate (MLR)

+------------------+------+------+------+------+------+------+------+
| Comme            |      |      |      |      |      |      |      |
| rcial Banks’ Rea |      |      |      |      |      |      |      |
| l Interest Rates |      |      |      |      |      |      |      |
+------------------+------+------+------+------+------+------+------+
| End-month        | De   | De   | Ja   | Au   | Oc   | No   | De   |
|                  | c 07 | c 08 | n 09 | g 09 | t 09 | v 09 | c 09 |
+------------------+------+------+------+------+------+------+------+
| MLR              | 6.87 | 6.75 | 6.50 | 5.86 | 5.86 | 5.86 | 5.86 |
+------------------+------+------+------+------+------+------+------+
| 12               | 2.31 | 1.78 | 1.44 | 0.88 | 0.79 | 0.70 | 0.70 |
| -m deposit ^(1/) |      |      |      |      |      |      |      |
+------------------+------+------+------+------+------+------+------+

[]

* Interest rates quoted by 4 largest Thai banks

** Real MLR and Real 12m deposit rates are adjusted by expected headline inflation 12 months ahead.

^(1/) Average Min-Max

ที่มา : ธนาคารแห่งประเทศไทย

 

ตารางและแผนภูมิแสดงอัตราดอกเบี้ยนโยบาย

+----------------+-----+-----+-----+-----+-----+-----+-----+------+
| Mone           |     |     |     |     |     |     |     |      |
| y Market Rates |     |     |     |     |     |     |     |      |
+----------------+-----+-----+-----+-----+-----+-----+-----+------+
| (averag        | 2   | 2   | 2   | Q3  | Q4  | Nov | Dec | 1    |
| e over period) | 007 | 008 | 009 | /09 | /09 | /09 | /09 | -25  |
|                |     |     |     |     |     |     |     |      |
|                |     |     |     |     |     |     |     | Ja   |
|                |     |     |     |     |     |     |     | n 10 |
+----------------+-----+-----+-----+-----+-----+-----+-----+------+
| R/P 1 day      | 3   | 3   | 1   | 1   | 1   | 1   | 1   | 1.25 |
|                | .77 | .38 | .42 | .25 | .25 | .25 | .25 |      |
+----------------+-----+-----+-----+-----+-----+-----+-----+------+
| In             | 3   | 3   | 1   | 1   | 1   | 1   | 1   | 1.15 |
| terbank (mode) | .79 | .35 | .34 | .15 | .15 | .15 | .15 |      |
+----------------+-----+-----+-----+-----+-----+-----+-----+------+

[]

ที่มา : ธนาคารแห่งประเทศไทย

อย่างไรก็ตามจากโครงสร้างทางการเงิน บริษัทมีนโยบายจัดหาแหล่งเงินทุนโดยการกู้ยืม (Project Finance) เพื่อให้สอดคล้องกับระยะเวลาการก่อสร้าง นอกจากนี้ด้วยโครงการที่มีศักยภาพบนทำเล ที่ดี ต้นทุนการกู้ยืมระยะยาวของบริษัทส่วนใหญ่เป็นดอกเบี้ยคงที่ และบางส่วนเป็นอัตราดอกเบี้ยลอยตัว และ แม้บริษัทจะมีอัตราดอกเบี้ยลอยตัวเป็นส่วนประกอบของต้นทุนโครงการก็ตาม แต่ด้วยศักยภาพของบริษัท อัตราดอกเบี้ยลอยตัวที่สถาบันการเงินเสนอให้กับบริษัทจัดอยู่ในระดับต่ำ หากเทียบกับระดับอุตสาหกรรม คือ MLR- 0.25 ถึง 2 นอกจากนี้ในปี 2552 โครงการแมริออท เอ็คเซ็คคิวทีฟ อพาร์ทเม้นท์ – สาทร วิสต้า กรุงเทพฯ แล้วเสร็จ โดยบริษัทได้เริ่มทยอยคืนเงินกู้ของโครงการแล้ว ซึ่งอัตราดอกเบี้ยในปี 2552 ลดลงเนื่องจากผลกระทบของภาวะถดถอยทางเศรษฐกิจโลก ถึงแม้ว่าในปี 2553 แนวโน้มอัตราดอกเบี้ยจะสูงขึ้นตามแนวโน้มที่ดีขึ้น แต่ก็ยังคงต้องรอสถานการณ์ทางเศรษฐกิจให้แน่นอนอีกระยะหนึ่ง และจากนโยบายการกระตุ้นเศรษฐกิจของภาครัฐบาลที่ยังคาดว่าจะมีอย่างต่อเนื่อง ดังนั้นคาดว่าอัตราดอกเบี้ยจะไม่ส่งผลกระทบต่อต้นทุนทางการเงินของบริษัทมากนัก

ส่วนผลกระทบจากการเพิ่มขึ้นของอัตราดอกเบี้ยกับภาระค่างวดของลูกค้า ศึกษาได้จากตารางต่อไปนี้

กรณี กู้เงิน 1 ล้านบาท ระยะเวลา 20 ปี เงินงวดจะเปลี่ยนแปลงไปอย่างไร
ในอัตราดอกเบี้ยต่างๆ

  -------------- ---------------- -------------------- -------------------
  อัตราดอกเบี้ย     เงินงวด           เงินงวดที่เพิ่มขึ้นจาก 6%   % ที่เพิ่มขึ้นจาก 3%

  6.00           7,164            0                    0

  6.25           7,309            145                  2.02

  6.50           7,455            291                  4.06

  6.75           7,603            439                  6.13

  7.00           7,753            589                  8.22

  7.25           7,903            739                  10.32

  7.50           8,055            891                  12.44

  7.75           8,209            1,045                14.59

  8.00           8,364            1,200                16.75

  8.25           8,520            1,356                18.93

  8.50           8,678            1,514                21.13

  8.75           8,837            1,673                23.35

  9.00           8,997            1,833                25.59
  -------------- ---------------- -------------------- -------------------

จากตารางจะเห็นได้ว่า อัตราดอกเบี้ยเพิ่มขึ้นร้อยละ 1 เงินงวดเพิ่มขึ้นประมาณร้อยละ 8 

 อัตราดอกเบี้ยเพิ่มขึ้นร้อยละ 2 เงินงวดเพิ่มขึ้นประมาณร้อยละ 16

 อัตราดอกเบี้ย MLR เฉลี่ยของธนาคารพาณิชย์ ณ 31 ธ.ค. 52 อยู่ที่ประมาณร้อยละ 6.00 -6.50 ซึ่งเงินค่างวดจะเพิ่มขึ้นเพียง 291 บาทต่อเดือน

1.3 ความเสี่ยงด้านกฎหมาย

นอกเหนือจากอัตราดอกเบี้ย ราคาน้ำมัน อัตราเงินเฟ้อ ที่ส่งผลต่อความไม่แน่นอนของภาวะเศรษฐกิจแล้ว สถานการณ์ความไม่สงบในพื้นที่ภาคใต้ ความไม่แน่นอนทางการเมือง เช่น การเปลี่ยนแปลงรัฐบาล นโยบายของรัฐบาล ก็ส่งผลต่อการกำหนดกฎหมายและนโยบายต่างๆ ที่เกี่ยวข้องกับการดำเนินธุรกิจภายในประเทศโดยรวมเช่นเดียวกัน เช่น การประกาศใช้การจัดระบบผังเมืองรวมฉบับใหม่ของกรุงเทพมหานครที่เริ่มใช้ตั้งแต่วันที่ 16 พฤษภาคม 2549 จนถึง วันที่ 15 พฤษภาคม 2554 ซึ่งการเปลี่ยนแปลงสาระสำคัญในหลายประเด็นได้ส่งผลกระทบในด้านต่างๆ อย่างมีนัยสำคัญ ได้แก่ อัตราส่วนพื้นที่อาคารรวมต่อพื้นที่ที่ดิน (FAR) และ อัตราส่วนของที่ว่างต่อพื้นที่อาคารรวม (OSR) ในปี 2550 มีกฎหมายใหม่ที่เกี่ยวข้องกับอสังหาริมทรัพย์เพิ่มเติมทั้งข้อกำหนดกฎหมายสิ่งแวดล้อม (สวล.) ที่เน้นลดปัญหาโลกร้อนที่กระทบต่อการขอใบอนุญาตรวมถึงข้อกำหนดของโครงสร้างอาคารที่รองรับแผ่นดินไหวที่จะทำให้ต้นทุนในการก่อสร้างเพิ่มขึ้นร้อยละ 2-5 ซึ่งข้อกำหนดเหล่านี้ได้ส่งผลกระทบอย่างมีนัยสำคัญกับผู้ที่เกี่ยวข้องกับในธุรกิจอสังหาริมทรัพย์ในหลายส่วนด้วยกัน โดยเฉพาะผู้ประกอบการอสังหาริมทรัพย์ที่ต้องการซื้อที่ดินใหม่เพื่อพัฒนาโครงการ เช่น โอกาสของการทำกำไรที่ลดลงตามต้นทุนในการดำเนินธุรกิจที่เพิ่มขึ้น ซึ่งมีความจำเป็นต้องจำกัดขนาดโครงการให้เล็กลงบนขนาดที่ดินเท่าเดิม จำนวนห้องพักของโครงการที่ลดลงในกรณีของอาคารชุด หรือจำนวนเนื้อที่ใช้สอยที่แคบลงในกรณีของอาคารสำนักงานและห้างสรรพสินค้า และเมื่อวันที่ 27 กุมภาพันธ์ 2551 ได้มีพระราชบัญญัติอาคารชุดฉบับที่ 4 พ.ศ. 2551 ซึ่งเป็นการแก้ไขเพิ่มเติมกฎหมายว่าด้วยอาคารชุด ซึ่งมีบทบัญญัติบางประการเกี่ยวกับการจำกัดสิทธิและเสรีภาพของบุคคล หรือ การปรับเงื่อนไขและราคาจำหน่ายในกิจการที่อยู่อาศัยสำหรับผู้มีรายได้น้อยหรือปานกลางหรือบ้านบีโอไอ เพื่อให้การส่งเสริมการลงทุนในกิจการดังกล่าวเข้ากับสภาพการณ์ปัจจุบันและเป็นการกระตุ้นให้ผู้ประกอบบการอสังหาริมทรัพย์สนใจในการลงทุนพัฒนาที่อยู่อาศัยเพิ่มขึ้น 

อย่างไรก็ตามข้อจำกัดของการจัดระบบผังเมืองใหม่นั้น ไม่ส่งผลต่อการดำเนินโครงการในอนาคต ของบริษัท เนื่องจากก่อนที่บริษัทจะซื้อที่ดินมาเพื่อพัฒนาโครงการนั้นบริษัทได้มีการศึกษาถึงความเป็นไปได้ของโครงการอย่างละเอียด ทั้งด้านกฎหมาย การตลาด การเงิน รวมทั้งได้ศึกษาความเป็นไปได้ทางการเงินซึ่งประกอบด้วยรายได้และต้นทุนการก่อสร้างไว้ล่วงหน้าแล้ว